dh-unibe/image-text_koenigsfelden-charters-post-1500 huggingface dataset:
So dann mer zweyg matbletzli, ist by vier
madenn, ✳ stost dasz ein näbenn Hanns
Loͧbis matten harab, ✳ uff Claͤwy Hüpschers
mattenn, ✳ dasz annder mattblätzli ✳ litt im Gunschenn Moͧsz.
Ich, Uͦlrich Witt, ✳ burgeˀ zuͦ Bremgarttn̄, ✳ bekenn mich offenlich mit disem brieff, ✳ alsz dan der from, wisz
Hanns Bürrer, ✳ miner gnaͤdigen fròwen zuͦ Küngsfeldenn hoffmeyster, mir ✳ drygg mütt kernnē gelts jaͤrlichs zinnsz, ✳ zü Diettikenn gelaͤgenn, ✳ in ùbergàbs wisz ✳ von Annan Graͤfinn, ✳ miner elichn̄ huszfròwen, ✳ unnd
sundre bewilgung miner obbenampten gnädigen fròwen ✳ an mich kommē, ✳ gelichenn hàtt ✳ zù raͤchtem lechn̄
nàch besag desz brieffs, ✳ den ich besiglett darum̄b inhab ꝫcꝭ. dasz ich, genampter Witt, ✳ vorgemeldttē
minen gnaͤdigenn fròwen zuͤ gehorsammi ✳ unnd diennst ✳ gewertig ✳ unnd undertaͤnig ✳ sin sol ✳ unnd wil,
in aller pflicht ✳ darùm unnd mit ein jeder lechenn man sinem lechenn herrenn ✳ schuldig ✳ unnd
verbunden ist, ✳ nützit uszgenommē, ✳ unnd besunders ✳ verschwigne ✳ unnd verlaͤgne lechenn ze offnen ꝫcꝭ. dasz
ich zetuͤnd einen eyd, ✳ zuͤ gott ✳ unnd den helgenn ✳ zetuͤnd, ✳ geschwowrn hab, ✳ alle gevaͤrd gemittenn.
unnd desz zuͦ wàrem ✳ unnd vestem urkuͤnd ✳ so hab ich erbettenn ✳ den ersammen, frommē
Hannsenn Meyennberg, minen liebenn mit burger, ✳ dasze eˀ ✳
sin
eigenn insigell, ✳ im ✳ unnd sinenn erben
àne schadenn, für mich offennlich gehännckt hàtt an disenn brieff, ✳ der gebenn ist uff Andree
apostoli, ✳ der jàrenn desz herrenn gezaltt fünfftzaͤchen hundert ✳ unnd fünfftzaͤchne.
Staatsarchiv
AARGAU
Uͦlrich Witt
Staatsarchiv
AARGAU
Biberst. 107
Nͦ✳ 87 ✳
1515 ✳
44 ✳